Eventek

### Leírás

Az események meghatározott rotációt követnek, és péntektől vasárnapig tartanak. A soron következő eseményeket minden szerdán délután jelentik be.

**﻿Töménytelen tapasztalatpont támadás**:﻿
 Dupla XP a kalandokon, az arénaharcokért, a titkos küldetésért (alap érték, hidrabónusz nélkül), az AKADÉMIÁBÓL (Erőd), dupla tapasztalatot lehet nyerni Szerencsekereken.
Akik legyőzték az élőhelyén a 17. árnyék kedvencet (Luchtablong), Disznókopár területén megtalálhatják őt!

**﻿Az idő homokja különkiadás**:﻿
Tízszer több Homokóra a Varázsboltban, dupla mennyiségű Homokórát lehet nyerni Kockapókerben, ha a homokos, sivatagos területeken kalandoztok (pl. Napégette-sivatag, Blamázspuszta),
biztosan találtok Homokórát.

**Epikus és extravagáns boltnyitás és bevásárlás**:
 A boltokban ötször nagyobb eséllyel találhattok epikus tárgyat (50. szint felett). Akik legyőzték az élőhelyén a 18. fény kedvencet (Fénylovi), Erogenionban megtalálhatják őt!

**﻿Az izzó fém ideje**:﻿
Fémet és Kristályt találhattok a kalandokon, kétszer több Kristályt nyerhettek Kockapókeren és Szerencsekereken, valamint 5 helyett 15 alkalommal szereltethettek szét tárgyakat a Kováccsal
(Mágus és Felderítő fegyverek két alkalomnak számítanak).

**Alliteráló Aranynapok**:
Ötször több Arany jutalom a kalandokon, Városőrért, Kockapókeren, Szerencsekereken. +50% Arany jutalom az ARANYTÁRNÁBÓL. Akik legyőzték az élőhelyén a 17. föld kedvencet (Tankakecskec), a hétvégén Oz'Korr mezején megtalálhatják őt!

**Elképesztő erődfesztivál**:
Fa és Kő található a kalandokon. Kétszer több Fát és Követ nyerhettek Kockapókeren és Szerencsekereken. Az egységek kiképzése feleannyi időbe kerül. A DRÁGAKŐBÁNYÁBÓL csak nagy méretű köveket lehet bányászni!

**Bolond Gombaszüret**:﻿
Minden vásárlás után +20% gombát kaptok ajándékba. A kalandokon nagyobb valószínűséggel találhattok gombát.

**Állhatatos állatok áradata**:
A kalandokból, a Szerencsekerékből és a kedvencharcokból a megszokottnál háromszor több gyümölcsöt kaptok. Kedvenceiteket kilenc alkalommal etethetitek meg egy nap. A prémium hátasok lecsökkentik az utazás időtartamát (ugyanakkor a kalandhoz felhasznált kalandvágy mennyiségét nem csökkentik).

﻿**Kipucolt klotyók kora**:﻿
 Kétszer annyi manna jár a Klotyóba dobott tárgyakért. Akik legyőzték az élőhelyén a 16. tűz kedvencet (Sáskalánga), Maerwynn területén megtalálhatják őt!

**Eposzi küldetések extrém estje**:
 100 kalandvágy lejátszása után garantált epikus tárgy, összes (300) lejátszása esetén még egy.

**Eposzi jószerencse extrém estje**:
 Kockapókernél az Arany mező helyett epikus mező jelenik meg (3x = 1 epikus tárgy (ami nem fegyver), 4x = epikus fegyver, 5x = epikus fegyver három szinttel nagyobb tulajdonságértékekkel).
A Szerencsekerék tárgy mezője nagyobb eséllyel ad epikus tárgyat (50. szinttől).

**Elátkozott lelkek estéi**:
Lélek található a kalandokon, kétszer több Lélek a hősök csalogatásáért és a LÉLEKKITÉPŐBŐL, kétszer több Lelket lehet nyerni Kockapókerben és a Szerencsekereken.

**Hangzatos halálmenet**:
 a kalandokat ingyen (nem kell Homokóra vagy gomba hozzá) átugorhatjátok.

**Boszorkányok tánca**:﻿
Ha mind a kilenc Boszorkánytekercs elérhető, bármelyik tárgyat bele lehet dobni a Boszorkány üstjébe (kétszer annyi Aranyat kaptok értük, mint a boltokban).

**Egy sör, nem sör főleg ha ingyen van**:
 Ingyen sör a fogadóban.

**Legendás Kazamata**:
Bizonyos napokon nyitva tart. A város képernyős portálján keresztül lehet belépni. Csak itt találhatsz egyedi legendás tárgyakat.

**Nyári gyűjtögetős móka**:
 Aktív bizonyos napokon. Minden nap különleges feladatokat hajthatsz végre a kocsmárosnál, és pontokat (5, 10, 15 pont) szerezhetsz fantasztikus jutalmakért. A fődíj egy nagy legendás drágakő.

**Szerencsenap**:
A küldetések során Szerencseérméket találhatsz, 40-szer megforgathatod a Szerencsekereket, és 20-szor játszhatsz a Kockapókeren.

**Black Friday**:
+33%-kal több gomba a gombakereskedőtől. Csak fekete és legendás drágakövek (a Legendás drágakövek esélye változatlan) az Erőd DRÁGAKŐBÁNYÁJÁBAN!

ÉRDEKESSÉGEK:

 A Shakes & Fidget születésnapja minden év Június 22-én van, ilyenkor lehet megszerezni a Löviteki petet. Általában ilyenkor nagy egyszerre történő event szokott történni.

 2022-től megváltoznak az események rotációi. A megszokottaktól más kombójú eventek lesznek péntektől vasárnapig.